15 beseer toe PTA-trein ontspoorDie trein wat ontspoor het Foto: @medixgauteng op Twitter Minstens 15 mense is beseer toe ŉ trein, van Pretoria na Johannesburg, Vrydagoggend ontspoor het. “Twee van die mense is ernstig beseer,” het William Ntladi, woordvoerder vir die Ekhurhuleni-nooddienste, gesê. “Dertien persone het geringe beserings opgedoen.” Die lokomotief en passasierswa het Vrydagoggend net na 07:00 ontspoor. Al die beseerdes, insluitend die bestuurder en sy assistent, is na verskeie hospitale geneem. “Dit is nog nie duidelik waarom die trein ontspoor het nie,” het Ntladi gesê. Volgens die gebruiker @medixgauteng op Twitter het die ongeluk naby Elandsfontein plaasgevind. -SAPA